[adresse], 2. etape, frigivelse af midler til projektering og nedsættelse af 
byggeprogramudvalg 
Sagsfremstilling 
131.     Hadbjerg Skole, 2. etape, frigivelse af midler til projektering og nedsættelse af 
byggeprogramudvalg - Åbent 
  
  
SAGENS INDHOLD 
Byrådet har i 2012 bevilget midler til den første af to etaper i en helhedsplan for udbygning og modernisering af 
Hadbjerg Skole, og den gamle gymnastiksalsfløj er i 2013 ombygget til moderne klasselokaler og faglokaler. 
  
I budgettet for 2014 og overslagsårene er den videre modernisering og udbygning prioriteret. Der søges nu om 
frigivelse af midler til forundersøgelse og projektering af 2. etape, der omfatter en tilbygning med klasselokaler, 
specialklasselokaler, grupperum, garderobe, fællesfaciliteter, depot m.v. I planlægningen vil der være fokus på 
optimal udnyttelse af skolens arealer. 
  
Børn og Skole søger om en anlægsbevilling på 0,7 mio. kr. i 2014 til at finansiere udgifter i forbindelse med 
planlægning og projektering af byggeprojektet i perioden frem til og med afholdelse af licitation. Anlægsbevillingen 
foreslås finansieret af rådighedsbeløbet på 1 mio. kr. i budget 2014.  
  
Udbuddet af anlægsarbejderne planlægges gennemført primo 2015, således byggeriet kan gennemføres i 2015. 
Byggearbejderne udbydes i hovedentreprise i indbudt licitation. 
  
Den samlede anlægssum forventes at ville overstige 10 mio. kr., hvorfor der skal nedsættes et byggeprogramudvalg 
med politisk repræsentation samt repræsentation fra [adresse] (skolebestyrelse, ledelse og 
medarbejderrepræsentanter) og fra Børn og Skole og Teknik og Kultur.  
  
Sagen forelægges Børne- og Skoleudvalget samt Teknik- og Miljøudvalget parallelt med henblik på at udpege de 
politiske repræsentanter til byggeprogramudvalget. 
  
VURDERING 
Hadbjerg Skoles kapacitetsbehov for klasselokaler har i en årrække været løst ved hjælp af pavilloner ved skolen. 
Med projektet sikres Hadbjerg Skoles behov for moderne klasselokaler som modsvarer elevtallet. I medfør heraf kan 
utidssvarende klasselokaler i den gamle skole nedlægges, og dermed undgås anlægsudgifter til etablering af 
mekanisk ventilation og optimering af den nedslidte bygning. Samtidig gør projektet det muligt at udfase pavillonerne
 
Byråd 
24. juni 2014 
Sagsnr. 710-2014-
24283 
Dok.nr. 710-2014-
138134 
Sagsbehandler 
DPABS 
  
Tidl. politisk behandling 
BY, 08.10.13, pkt. 147 
Forventet sagsgang 
TM-U, BS-U, ØK, BY 
Lovgrundlag 
  
ved [adresse]. 
  
Byggeprogramudvalget skal sikre:  
  
· at byggeriet gennemføres i overensstemmelse med de politiske ønsker og mål for byggeriet 
· at tidsplanen for byggeriet overholdes samt  
· at projektet i nødvendigt omfang løbende justeres  
  
Byggeprogramudvalget foreslås sammensat af: 
  
· To udvalgsmedlemmer fra Børne- og Skoleudvalget, hvor formanden for Børne- og Skoleudvalget er formand for 
byggeprogramudvalget. 
· Et udvalgsmedlem fra Teknik- og Miljøudvalget. 
· Skolelederen fra [adresse]. 
· Arbejdsmiljørepræsentanten fra [adresse]. 
· En forældrerepræsentant fra skolebestyrelsen på [adresse]. 
· Direktør eller skolechef fra Børn og Skole. 
· Lederen og en bygningskyndig fra [adresse] bygningsenhed (teknisk ansvarlig for byggeprocessen). 
· En projektleder (overordnet styring og planlægning af projektet, herunder sekretariatsbetjening af 
byggeprogramudvalget).  
  
Overordnet tidsplan for projektet fremgår nedenfor: 
  
  
Til byggeprogramudvalget tilknyttes en eller flere eksterne rådgivere i forbindelse med udformning og projektering af 
tilbygningen og gennemførelse af byggeriet. Byggeprogramudvalget refererer til Børne- og Skoleudvalget, indtil 
bygningen er i drift, hvorefter det politiske ansvar overgår til Teknik- og Miljøudvalget. 
  
INDDRAGELSE/KOMMUNIKATION 
Handling: 
Milepæl: 
Valg af totalrådgiver efter prækvalifikation 
Juni 2014 
Ansøgning om projekteringsbevilling 
Juni 2014 
Nedsættelse af byggeprogramudvalg og 
opstart 
Juni – Juli 2014 
Byggeprogramudvalget: 
Byggeprogramudvalget udarbejder 
dispositions- og projektforslag. Der 
planlægges tre møder i 
byggeprogramudvalget, og 
byggeprogramudvalget nedsætter 
underudvalg efter behov. 
August – Oktober 2014 
  
  
Projektforslag godkendt 
Oktober 2014 
Totalrådgiver projekterer myndigheds- og 
hovedprojekt samt udbudsmateriale. 
Ansøgning om anlægsbevilling til projektets 
gennemførelse. 
Oktober – december 
2014 
Tilbud og Licitation 
Januar - februar 2015 
Byggeperiode 
April – november 2015 
Aflevering og mangelafhjælpning 
December 2015 
Klargøring og indflytning 
December 2015 – januar 
2016 
Repræsentanter fra skolens lærerteam og elevråd vil blive inddraget og hørt i projekteringsarbejdet. 
Arbejdsmiljørepræsentanten er medlem af byggeprogramudvalget.  
  
Handicaprådet høres om projektet, og eventuelle input vil blive indarbejdet, hvor dette er muligt indenfor projektets 
rammer og gældende lovgivning.  
  
Skolen vil løbende orientere forældre om projektet, ligesom Hadbjerg Skoles øvrige brugere og omkringliggende 
institutioner løbende orienteres. 
  
ØKONOMISKE KONSEKVENSER 
Der er i Budget 2014 og overslagsårene afsat 11,7 mio. kr. til forundersøgelse, projektering, anlæg mv. af en 
tilbygning til [adresse] fordelt på rådighedsbeløb på 1 mio. kr. i 2014 og 10,7 mio. kr. i 2015. 
  
Der søges nu om frigivelse af midler til forundersøgelse og projektering til og med afholdelse af licitation med 0,7 
mio. kr. i 2014. Anlægget finansieres af rådighedsbeløbet i 2014.  
  
Der ydes ikke honorering for deltagelse i byggeprogramudvalget. 
  
Med henblik på at understøtte byggeprogramudvalgets indledende arbejde omkring udformning og projektering 
samt udarbejdelse af projektforslag og udbudsmateriale er der behov for at tilknytte eksterne rådgivere til projektet. 
Det vurderes, at den indledende projektering og rådgivning mv. vil kunne holdes indenfor en ramme på 0,7 mio. kr.  
  
Der forventes at være en årlig besparelse fra 2016 på 50.000 kr. på afledte forbrugsomkostninger, når anlægget er 
gennemført, og pavillonerne er fjernet. 
  
INDSTILLING 
Teknik- og kulturdirektøren indstiller til Byrådet: 
  
1. At der nedsættes byggeprogramudvalg som beskrevet 
2. At Børne- og Skoleudvalget udpeger udvalgets to repræsentanter i byggeprogramudvalget med henblik på 
endelig godkendelse i Byrådet 
3. At Teknik- og Miljøudvalget udpeger udvalgets ene repræsentant i byggeprogramudvalget med henblik på endelig 
godkendelse i Byrådet 
4. At der godkendes en anlægsbevilling på 0,7 mio. kr. til projekteringsomkostninger og rådgiverydelser, herunder 
udarbejdelse af projektforslag og udbudsmateriale 
5. At anlægsbevillingen finansieres af det afsatte rådighedsbeløb på 1,0 mio. kr. i 2014 til udbygning og 
modernisering af Hadbjerg Skole 
  
BESLUTNING 
  
Teknik- og Miljøudvalget, 2. juni 2014: 
Fraværende: Bob Svendsen, Johnnie Toft 
  
Ad. 1, 4 og 5 indstilles godkendt. 
Ad 3. Indstilles godkendt, idet Teknik- og Miljøudvalget udpeger Elias Thygesen som udvalgets repræsentant i 
byggeprogramudvalget. 
  
Børne- og Skoleudvalget, 2. juni 2014: 
Fraværende: Asta Johnsen 
  
Indstilles godkendt. 
  
Børne- og Skoleudvalget udpegede Margrethe Overgaard (A), som formand for byggeprogramudvalget samt Lea Kristoffersen (V) som repræsentant i byggeprogramudvalget. 
  
Økonomiudvalget, 17. juni 2014: 
Fraværende: Ingen 
  
Indstillingerne fra Teknik- og Miljøudvalget samt Børne- og Skoleudvalget indstilles godkendt. 
  
  
  
Byråd, 24. juni 2014: 
Fraværende: Frode Madsen 
  
Godkendt. 
